CELEX: 62016FN0042
Language: hu
Date: 2016-08-12 00:00:00
Title: F-42/16. sz. ügy: 2016. augusztus 12–én benyújtott kereset – ZZ kontra EBB

10.10.2016   
            
            
               HU
            
            
               Az Európai Unió Hivatalos Lapja
            
            
               C 371/30
            
         2016. augusztus 12–én benyújtott kereset – ZZ kontra EBB
   (F-42/16. sz. ügy)
   (2016/C 371/33)
   Az eljárás nyelve: francia
   
      Felek
   
   
      Felperes: ZZ (képviselő: N. Lhoëst avocat)
   
      Alperes: Európai Beruházási Bank (EBB)
   
      A jogvita tárgya és leírása
   
   A felperes által benyújtott, az általa 2013 novembere óta állítólagosan elszenvedett károk megtérítése iránti kérelem megsemmisítése.
   
      Kereseti kérelmek
   
   A felperes azt kéri, hogy a Közszolgálati Törvényszék:
   
               1.
            
            
               a személyzeti szabályzat 33a. cikke és a személyi állományra alkalmazandó igazgatási rendelkezések 9.1.1. cikke alapján kötelezze az EBB-t az éves munkabére nyolcszoros összegének a felperes részére történő megfizetésére;
            
         
               2.
            
            
               semmisítse meg az EBB 2015. június 4-i azon határozatát, amely 2015. február 28-i hatállyal lezárta a felperes RCVP (önkéntes kiegészítő előtakarékossági biztosítási) számláját, és kötelezze az EBB-t arra, hogy az alábbi összegeket fizesse meg a felperesnek:
               
                           —
                        
                        
                           azon összeggel megegyező összeget, amelyet az EBB-nek 2015. február 28-tól a felperes RCVP számlájának tényleges újbóli megnyitása időpontjáig kellett volna a felperes RCVP számlájára befizetnie (a felperes éves munkabérének 3 %-a), ha az EBB nem zárta volna le a számláját;
                        
                     
                           —
                        
                        
                           a felperes RCVP számlájának tényleges újbóli megnyitása időpontjáig a felperes RCVP számláján lévő tőkeösszeg után járó azon kamatokat, amelyek akkor termelődtek volna, ha az RCVP számláját nem zárták volna le, és ha az EBB és a felperes folytatta volna a felperes éves munkabére 3 %-ának megfelelő összegű befizetéseket;
                        
                     
         
               3.
            
            
               az elszenvedett nem vagyoni kár megtérítése címén kötelezze az EBB-t ideiglenesen és méltányosan 15 000 euróra becsült összegű kártérítés megfizetésére;
            
         
               4.
            
            
               az EBB-t kötelezze a költségek viselésére.